钦定古今图书集成/明伦汇编/官常典/第667卷 > 刘良
## 钦定古今图书集成/明伦汇编/官常典/第667卷 > 刘良

按《宁远县志》：良，双桂坊人。年十七，以书经中景泰癸
酉乡试，十就礼部不利，志到衰白，人皆轻之。尝自语
曰：“进士必为我有第时未至耳。”先是良有梦，费宏状
元己登科，凡赴试必遍物色之，不得感化。丁未，铅山
费宏遂访而饮之，至酣，抚掌大笑曰：“今科状元必子，
吾三十年前梦神人告余曰：‘汝登进士，必费宏作状
元。甲子科觅不见，今得之，天定故也’。”是年，宏果状元。
良登二甲进士。初授翰林检讨，选入西阁，侍兴献王
竭衷开导，以勤慎闻。授右长史，转左长史，进阶正四
品，奉议大夫。在任二十年，以老乞归。王亲书“忠贞良
辅”四大字及金帛，以荣其行。归田二十馀年，寿九十
有一。